CELEX: 22013D0111(01)
Language: sk
Date: 2013-06-14 00:00:00
Title: Rozhodnutie Spoločného výboru EHP č. 111/2013 zo 14. júna 2013 , ktorým sa mení príloha II (Technické predpisy, normy, skúšky a certifikácia) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/12
            
         ROZHODNUTIE SPOLOČNÉHO VÝBORU EHP
   č. 111/2013
   zo 14. júna 2013,
   ktorým sa mení príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2009/43/ES zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva (1), sa má začleniť do Dohody o EHP.
            
         
               (2)
            
            
               Smernica Komisie 2010/80/EÚ z 22. novembra 2010, ktorou sa mení a dopĺňa smernica Európskeho parlamentu a Rady 2009/43/ES, pokiaľ ide o zoznam výrobkov obranného priemyslu (2), sa má začleniť do Dohody o EHP.
            
         
               (3)
            
            
               Smernica Komisie 2012/10/EÚ z 22. marca 2012, ktorou sa mení a dopĺňa smernica Európskeho parlamentu a Rady 2009/43/ES, pokiaľ ide o zoznam výrobkov obranného priemyslu (3), sa má začleniť do Dohody o EHP.
            
         
               (4)
            
            
               Odporúčanie Komisie 2011/24/EÚ z 11. januára 2011 o certifikácii podnikov pôsobiacich v oblasti obrany podľa článku 9 smernice Európskeho parlamentu a Rady 2009/43/ES o zjednodušení podmienok pre transfery výrobkov obranného priemyslu v rámci Spoločenstva (4) sa má začleniť do Dohody o EHP.
            
         
               (5)
            
            
               Smernica 2009/43/ES sa zaoberá vývoznými povoleniami na výrobky obranného priemyslu do tretích krajín. Začlenením tejto smernice nie je dotknutý rozsah pôsobnosti Dohody o EHP, pokiaľ ide o vzťahy s tretími krajinami.
            
         
               (6)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola XIX prílohy II k Dohode o EHP sa mení takto:
   
               1.
            
            
               Za bod 3p (rozhodnutie Komisie 2010/376/EÚ) sa vkladá tento bod:
               
                           „3q.
                        
                        
                           
                              32009 L 0043: smernica Európskeho parlamentu a Rady 2009/43/ES zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva (Ú. v. EÚ L 146, 10.6.2009, s. 1), zmenená týmito právnymi predpismi:
                           
                                       —
                                    
                                    
                                       
                                          32010 L 0080: smernica Komisie 2010/80/EÚ z 22. novembra 2010 (Ú. v. EÚ L 308, 24.11.2010, s. 11),
                                    
                                 
                                       —
                                    
                                    
                                       
                                          32012 L 0010: smernica Komisie 2012/10/EÚ z 22. marca 2012 (Ú. v. EÚ L 85, 24.3.2012, s. 3).
                                    
                                 Táto smernica sa neuplatňuje na Lichtenštajnsko.
                           Ustanovenia smernice sa na účely tejto dohody vykladajú s týmito úpravami:
                           Článok 11 sa neuplatňuje.“
                        
                     
         
               2.
            
            
               Za bod 14 [uznesenie Rady (96/C 224/03) z 8. júla 1996 ] sa pod nadpis AKTY, KTORÉ ZMLUVNÉ STRANY VEZMÚ NA VEDOMIE vkladá tento bod:
               
                           „15.
                        
                        
                           
                              32011 H 0024: odporúčanie Komisie 2011/24/EÚ z 11. januára 2011 o certifikácii podnikov pôsobiacich v oblasti obrany podľa článku 9 smernice Európskeho parlamentu a Rady 2009/43/ES o zjednodušení podmienok pre transfery výrobkov obranného priemyslu v rámci Spoločenstva (Ú. v. EÚ L 11, 15.1.2011, s. 62.)“
                        
                     
         Článok 2
   Znenie smerníc 2009/43/ES, 2010/80/EÚ a 2012/10/EÚ a odporúčania 2011/24/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 146, 10.6.2009, s. 1.
   
      (2)  Ú. v. EÚ L 308, 24.11.2010, s. 11.
   
      (3)  Ú. v. EÚ L 85, 24.3.2012, s. 3.
   
      (4)  Ú. v. EÚ L 11, 15.1.2011, s. 62.
   
      (5)  Ústavné požiadavky neboli oznámené.